بیچ بچولن (سلمیٰ اعوان کا افسانوی مجموعہ)

سلمیٰ اعوان کا افسانوی مجموعہ بیچ بچولن  
2014 میں الفیصل ناشران و تاجران کتب، لاہور نے شائع کی۔ اس کے صفحات کی تعداد 194 ہے۔ 

ناقدین کی آراء
 غلام حسین ساجد: 
یوں تو ”بیچ بچولن“ کی کہانیوں میں چیچہ وطنی بھی ہے اور جلال پور جٹاں بھی مگر ان کا ذکر صرف بیانیے کی حد تک ہے بلکہ سچ یہ ہے کہ مقامات کا ذکر صرف کراروں کی چلت پھرت کی تخصیص کے لیے ہے۔ ان کا اصل علاقہ تو مقابل کی روح ہے اور قاری کی ذات۔ ”بیچ بچولن“ کے سوا اس مجموعے کی ساری لڑکیاں خوبصورت ہیں مگر عموماً بدنصیب۔ شاید زندگی کی سچائی بھی یہی ہے اور حسن ایک اضافی قدر جو تصرف میں آنے کے بعد بے حیثیت ہوجاتی ہے۔

تو صاحب بیچ بچولن کی دسوں کہانیوں کا موضوع محبت ہے۔ ”روپ“ کی جمیلہ ہو یا ”جال“ کی ”سلیمہ عزیز“ ، ”خبر ہونے تک“ کی ”جہاں آرا“ یا ”عورت اور ماں“ کی ”ماہ رخ مجید“ سبھی معاشرے کی ریڑھ کی ہڈی یعنی مڈل کلاس طبقے کی محبت اور نفرت کی نمائندہ ہیں اور سلمیٰ اعوان کی سبھی سے ایک خاص طرح کی ساجھے داری ہے۔ جیسے اسی نے یہ کردار خلق نہ کیے ہوں، اپنی ذات سے نوچ کر الگ کیے ہوں۔ یہ کہیں اسی کے اردگرد موجود تھے یا کہیں اندر اور ان کے باطن کہانی کار پر کھلے تھے۔

 حوالہ جات